ফুলকুঁড়ি

ইতিহাস 
ফুলকুঁড়ি আসর ১৯৭৪ সালের ২৮ সেপ্টেম্বর প্রতিষ্ঠিত হয়। শিশু কিশোর সংগঠন হিসেবে জাতীয় সমাজসেবা অধিদপ্তর থেকে ঢ-০৪৫৯ নং জাতীয় রেজিস্ট্রেশন নিয়েছে। সংগঠনটি ২০২৪ সালে ৫০ বছরপূর্তি উপলক্ষে দেশব্যাপী তারা ‘সুবর্ণজয়ন্তী মাইন্ড ম্যারাথন’ নামে প্রতিযোগিতার আয়োজন করে। একই বছরে সংগঠনটি চাঁপাইনবাবগঞ্জে শিক্ষার্থীদের মাঝে ২০০০ গাছ বিতরণ করে, এবং সেপ্টেম্বর মাসে দেশব্যাপী বিভিন্ন শাখার উদ্যোগে বিজ্ঞানমেলা আয়োজন করা হয়। ২০২৫ সালে ৫০ বছরপূর্তি উপলক্ষে দেশব্যাপী নানান আয়োজনের পর বাংলাদেশ শিশু একাডেমিতে দিনব্যাপী দেয়ালিকা প্রদর্শনী, কোরিওগ্রাফী, শর্টফিল্ম প্রভৃতি প্রদর্শন করে।

 সাংগঠনিক কাঠামো 
সংগঠনটি তাদের অভ্যন্তরীণ কার্যক্রম পরিচালনার জন্য ৪টি স্তরে ভাগ করেছে যা কেন্দ্র, শাখা, আসর ও ফুলমেলা নামে পরিচিত। কেন্দ্র হলো কেন্দ্রীয় উপদেষ্টা পরিষদ ও কেন্দ্রীয় কর্মীপরিষদ নিয়ে গঠিত, যাদের কাজ সারাদেশের কার্যক্রম তত্ত্বাবধান করা। শহর, জেলা ও উপজেলা পর্যায়ে কার্যক্রমকারীদের শাখা হিসেবে অভিহিত করা হয়। এই শাখা সংগঠনও কেন্দ্রের কাঠামোর অনুকরণে গঠিত হয়। এরপর রয়েছে 'আসর' যা সংগঠনটির প্রাথমিক ইউনিট, এটি ১৫ জন সদস্য নিয়ে গঠিত হয় এবং এদের ৭টি বৈশিষ্ট্য থাকতে হয়। সর্বশেষ হলো 'ফুলমেলা' এটি মূলত প্রাক্তনিদের এ্যালামনাই। যারা ফুলকুঁড়ি থেকে বয়স শেষে বিদায় নেয় তাদের সমন্বয়ে এটি গঠিত হয়।

সংগঠনটির বিশেষায়িত একটি পতাকা রয়েছে, যার দৈর্ঘ্য ও প্রস্থের অনুপাত ৫:৩। পতাকার ব্যবহৃত হয় সাদা রঙ শান্তি, মৈত্রী ও ভ্রাতৃত্বের প্রতীক।

 পরিচালকদের তালিকা 
+প্রধান পরিচালকবৃন্দ ক্রমনামদায়িত্বকাল১.এনামুল হক মঞ্জু২৮ সেপ্টেম্বর ১৯৭৪ – ১৯৭৫২.আবুল কাশেম হায়দার১৯৭৫ – ১৯৭৬৩.জয়নুল আবেদীন আজাদ১৯৭৬ – ১৯৭৮ ও ১৯৮২ – ১৯৮৩৪.এ.কে.এম. বদরুদ্দোজা১৯৭৮ – ১৯৮১৫.আবু জাফর সবুজ১৯৮৪ – ১৯৮৭৬.হাসান মুর্তাজা১৯৮৮ – ১৯৯৫ ও ২০০৪ – ২০০৯৭.মোহাম্মদ মুহিব্বুল্লাহ১৯৯৫ – ১৯৯৮৮.কে. এম. হেসাব উদ্দিন১৯৯৮ – ১৯৯৯৯.সৈয়দ মেজবাহ উদ্দিন মাহিন১৯৯৯ – ২০০২১০.আশফাকুল মাওলা প্রোটন২০০২ – ২০০৩১১.ডা. শেখ মাসুদুর রহমান রাজুনভেম্বর ২০০৩ – জানুয়ারি ২০০৪১২.জাকারিয়া হাবিব পাইলট২০০৯ – জানুয়ারি ২০১১১৩.এসএম মিজানুর রহমানজানুয়ারি ২০১১ – ফেব্রুয়ারি ২০১৩১৪.এটিএম আব্দুল গফুর নাসিরফেব্রুয়ারি ২০১৩ – ২০১৫১৫.এ এম নূরুল আমিন২০১৫ – জুলাই ২০১৬১৬.মু. তৌহিদুল ইসলামজুলাই ২০১৬ – জুলাই ২০১৭১৭.আহসান হাবিবজুলাই ২০১৭ – জানুয়ারি ২০১৯১৮.এম এ কে শাহীন চৌধুরীজানুয়ারি ২০১৯ – জুলাই ২০২০১৯.অলী ইব্রাহীমজুলাই ২০২০ – জানুয়ারী ২০২২২০.আবরারুল হকজানুয়ারি ২০২২ – জানুয়ারি ২০২৩২১.হুমায়ুন কবীরজানুয়ারি ২০২৩ – জুন ২০২৪২২.সাইফুল ইসলামজুন ২০২৪ – ১৪ জুন ২০২৫২৩.মুজাহিদুল ইসলাম১৪ জুন ২০২৫ – বর্তমান
+সহকারি প্রধান পরিচালকবৃন্দক্রমনামদায়িত্বকাল১.রাশেদুল হাসান তপন১৯৮৪ – ১৯৮৭২.হামিদুর রহমান সোহাগ২০০৪৩.ইঞ্জিনিয়ার নজরুল ইসলামজুন ২০০৪ – ২০০৫৪.নাসির আহমেদ ফয়সালজুলাই ২০০৫ – ২০০৬৫.আশরাফুল ইসলাম১৪ জুন ২০২৫ – বর্তমান

সাহিত্য ও প্রকাশনা
ফুলকুঁড়ি শিশু-কিশোরদের সাহিত্যচর্চার জন্য প্রতিমাসে 'মাসিক ফুলকুঁড়ি' নামে সাময়িকী প্রকাশ করে। যার মধ্যে গল্প, উপন্যাস, ছড়া-কবিতা, প্রবন্ধ প্রভৃতি নিয়মিত আয়োজনে রয়েছে। আহমদ মতিউর রহমান সাময়িকীটির সম্পাদক হিসেবে দায়িত্ব পালন করছেন।

আরও দেখুন
 আবদুর রউফ (বিচারপতি)
 খেলাঘর আসর
 বাংলাদেশ শিশু একাডেমি

 তথ্যসূত্র 

বিষয়শ্রেণী:১৯৭৪-এ প্রতিষ্ঠিত সংগঠন
বিষয়শ্রেণী:সাংস্কৃতিক সংগঠন